Държавен вестник, бр. 7, 2011 г., стр. 11

БРОЙ  7	
Д Ъ Р Ж А В Е Н  В Е С Т Н И К 	
СТР.  11  
4. координира и участва в работата на 
Комитета за гражданско аварийно планиране 
(CEPC) на НАТО и координира работата на 
националните представители на групите към 
него;
5. координира и организира дейността по 
подготовката и провеждането на международни 
хуманитарни и/или спасителни операции за 
помощ при бедствия в други страни;
6. ръководи и осигурява дейността на Работна 
група 29 „Гражданска защита“ към Съвета по 
европейските въпроси към Министерския съвет;
7. осъществява обмен на информация и кон­
такт с оперативните центрове на Европейския 
съюз, НАТО, ООН и на страните членки.“
§ 66. Създава се чл. 127т:
„Чл. 127т. (1) Ранното предупреждение и 
оповестяването при бедствия и при въздушна 
опасност на органите на изпълнителната власт 
и населението обхващат:
1. предоставяне на информация за приближа­
ваща или непосредствена заплаха от възникване 
на бедствие или въздушна опасност на определен 
кръг лица – органи на изпълнителната власт 
и сили за реагиране на Единната спасителна 
система, с цел повишаване на готовността им 
за реагиране и предприемане на необходимите 
мерки;
2. оповестяване с акустични сигнали и гласова 
информация на големи групи хора на опреде­
лена територия за предстоящо или настъпило 
бедствие или въздушна опасност и излъчване 
на указания за необходимите предпазни мерки 
и действия.
(2) Органите на ГДПБЗН осъществяват 
ранното предупреждение и оповестяването при 
бедствия и при въздушна опасност на органи­
те на изпълнителната власт и населението по 
реда на Наредбата за ранното предупреждение 
и оповестяването при бедствия, приета с Пос­
тановление  № 70 на Министерския съвет от 
2009 г. (обн., ДВ, бр. 26 от 2009 г.; изм., бр. 
43 от 2010 г.).“
§ 67. Създава се чл. 127у:
„Чл. 127у. Дейностите по химическата, био­
логическата и радиационната защита при ин­
циденти и аварии, свързани с опасни вещества 
и материали, и овладяването на екологични 
инциденти обхващат:
1. оценка на замърсяването с опасни вещес­
тва и материали;
2. организиране на мониторинг, предупреж­
дение и оповестяване за възникнала опасност 
и поддържане на необходимия резерв от тех­
нически средства, включително индивидуални 
средства за защита;
3. организиране и изпълнение на мерките за 
химическа, биологическа и радиационна защита 
и оказване на първа помощ на поразените;
4. координиране на комплекс от специал­
ни санитарно-хигиенни и противоепидемични 
защитни дейности.“
§ 68. Създава се чл. 127ф:
„Чл. 127ф. Информационно-аналитичната 
дейност по пожарна безопасност и защита на 
населението обхваща събиране, обработва­
не, съхраняване, анализиране, използване и 
предоставяне на информация, организирана 
в автоматизирани информационни фондове, 
системи и регистри, създадени за изпълнение 
на правомощията по направления на дейност.“
§ 69. Създава се чл. 127х:
„Чл. 127х. Защитата на населението, осъщест­
вявана от ГДПБЗН при обявяване на режим 
„положение на война“, „военно положение“ 
или „извънредно положение“ в съответствие с 
разпоредбите на Женевските конвенции от 12 
август 1949 г. (необнародвани), ратифицирани 
с Указ № 181 на Президиума на Народното 
събрание от 1954 г. (Изв., бр. 43 от 1954 г.), и 
Допълнителните протоколи към Женевските 
конвенции от 1977 г., ратифицирани с Указ 
№ 1586 на Държавния съвет от 1989 г. (ДВ, 
бр. 62 от 1989 г.), обхваща:
1. предупреждаване;
2. предоставяне на скривалища;
3. спасителни работи;
4. борба с пожари;
5. откриване и обозначаване на опасни 
райони;
6. обеззаразяване и подобни защитни мерки;
7. участие при осигуряване на подслон и 
храна;
8. допълнителни дейности в рамките на 
законовите правомощия.“
§ 70. Създава се чл. 127ц:
„Чл. 127ц. За осигуряване готовността на 
МВР и структурите му за работа във военно 
време органите на ГДПБЗН:
1. разработват и поддържат плана за привеж­
дане на МВР в готовност за работа във военно 
време, плана за мобилизация, военновремен­
ния план и плана на МВР за управление при 
извънредни ситуации;
2. подпомагат дейността на ръководството 
на МВР за управление на структурите на ми­
нистерството при положение на война, при 
военно или извънредно положение;
3. организират изграждането и експлоатаци­
ята на системата от пунктове за управление и 
поддържането им в оперативна и техническа 
готовност;
4. организират дейността на Ситуационния 
център на МВР;
5. разработват и предлагат за утвърждаване 
проекти на военновременни структури и щатове 
съобразно задачите на МВР във военно време;
6. организират и контролират създаването 
и поддържането на военновременни запаси на 
МВР и ведомствен картографски фонд;